Diari Oficial de la Generalitat Valenciana


Sumari del DOGV 8072, del 28-06-2017 (2017/5756)

Resolució de 14 de juny de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària del centre de reproducció humana assistida denominat Equipo Juana Crespo, a València, amb la següent oferta assistencial: inseminació artificial, fecundació in vitro, laboratori de semen per a capacitació espermàtica, bancs de semen, ovòcits i embrions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8072

Data del DOGV
:   28-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5756


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 14 de juny de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària del centre de reproducció humana assistida denominat Equipo Juana Crespo, a València, amb la següent oferta assistencial: inseminació artificial, fecundació in vitro, laboratori de semen per a capacitació espermàtica, bancs de semen, ovòcits i embrions.  
 [2017/5756]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària del centre de reproducció humana assistida denominat Equipo Juana Crespo, situat en l'avinguda del General Avilés, número 90, de València, amb la següent oferta assistencial: inseminació artificial, fecundació in vitro, laboratori de semen per a capacitació espermàtica, bancs de semen, ovòcits i embrions.  
Als efectes previstos en el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Consellería de Sanitat, l'Ordre de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i serveis sanitaris en l'àmbit territorial de la Comunitat Valenciana, Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, la qual cosa estableix l'Ordre de 26 de febrer de 2008, de la Conselleria de Sanitat i en relació amb el que es disposa en el Decret 37/2017, de 10 de març, del Consell, pel que aprova el Reglament orgànic i funcional de la Conselleria de Sanitat Universal i Salut Pública, resolc:  
Sotmetre aquest expedient a informació pública, per un termini de vint dies, a fi de que quants es troben interessats puguen examinar-lo i formular-hi les observacions que estimen oportunes dins del citat termini, que comença a comptar des de l'endemà de la publicació d'aquesta resolució.  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, en el carrer del Misser Mascó, número 31, on poden examinar-ho les persones interessades. Les al·legacions s'han de presentar per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels que estableix en la Llei 39/2015, d'1 d'octubre, del procediment administratiu comú de les administracions públiques.  
  
  
València, 14 de juny de 2017.- La directora general d'Investigació, Innovació, Tecnologia i Qualitat: Ana María Àvila Peñalver.